CELEX: 62021TN0492
Language: da
Date: 2021-08-11 00:00:00
Title: Sag T-492/21: Sag anlagt den 11. august 2021 — Aquind m.fl. mod ACER

27.9.2021   
            
            
               DA
            
            
               Den Europæiske Unions Tidende
            
            
               C 391/25
            
         
      Sag anlagt den 11. august 2021 — Aquind m.fl. mod ACER
      (Sag T-492/21)
      (2021/C 391/34)
      Processprog: engelsk
      
         Parter
      
      
         Sagsøgere: Aquind Ltd (London, Det Forenede Kongerige), Aquind Energy Sàrl (Luxembourg, Luxembourg) og Aquind SAS (Rouen, Frankrig) (ved advokaterne S. Goldberg, L. Van den Hende, L. Malý og E. White)
      
         Sagsøgt: Den Europæiske Unions Agentur for Samarbejde mellem Energireguleringsmyndigheder (ACER)
      
         Sagsøgernes påstande
      
      
                  —
               
               
                  Afgørelsen truffet af ACER’s klagenævn den 4. juni 2021 annulleres.
               
            
                  —
               
               
                  ACER tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat to anbringender.
      
                  1.
               
               
                  Første anbringende om, at ACER’s klagenævn begik en fejl, da det fandt, at klagen ikke kunne antages til realitetsbehandling. Det gøres gældende, at ACER fortsat havde kompetence til at erstatte den annullerede afgørelse (1) med en ny afgørelse og at indrømme AQUIND Interconnector en undtagelse i henhold til artikel 17 i forordning (EF) nr. 714/2009 (2). Det hævdes ydermere, at ACER’s klagenævn undlod at opfylde sin forpligtelse til en komplet og fuldstændig gennemførelse af Rettens dom af 18. november 2020 (3).
               
            
                  2.
               
               
                  Andet anbringende om, at ACER’s klagenævn tilsidesatte kravene i artikel 25, stk. 3, og artikel 28, stk. 4, i forordning (EU) 2019/942 (4) og i forretningsordenen for ACER’s klagenævn. Det gøres gældende, at ACER’s klagenævn ikke fulgte den korrekte procedure, idet et af klagenævnets medlemmer ikke deltog i forhandlingen, idet den mundtlige forhandling ikke kan udgøre bevisførelse, og idet forhandlingsreferatet ikke er offentliggjort.
               
            
         (1)  ACER’s klagenævns afgørelse nr. A-001-2018 af 17.10.2018.
      
         (2)  Europa-Parlamentets og Rådets forordning (EF) nr. 714/2009 af 13.7.2009 om betingelserne for netadgang i forbindelse med grænseoverskridende elektricitetsudveksling og om ophævelse af forordning (EF) nr. 1228/2003 (EØS-relevant tekst) (EUT 2009, L 211, s. 15–35).
      
         (3)  Dom af 18.11.2020, Aquind mod ACER, T-735/18, EU:T:2020:542.
      
         (4)  Europa-Parlamentets og Rådets forordning (EU) 2019/942 af 5.6.2019 om oprettelse af Den Europæiske Unions Agentur for Samarbejde mellem Energireguleringsmyndigheder (EØS-relevant tekst) (EUT 2019, L 158, s. 22–53).